L-irwol tar-Rev.mu Prepostu Arċipriet fi ħdan ir-Rev.mu Kapitlu Elenjan Andrċ Azzopardi - Segretarju, Soċjetà Dun Filippu Borgia Il-Ġimgħa 8 ta' Diċembru 2018 kien jum importanti ħafna fil-ħajja u l-istorja tal-Kolleġġjata Elenjana. Dan għaliex ir-Rev. Mons. Paul Carmel Vella ġie insedjat bħala Prepostu, is-sebgħa u għoxrin suċċessur ta' Dun Filippu Borg, il-fundatur ta' din il-Kolleġġjata Perinsinji, u maħtur Arċipriet tal-Parroċċa ta' Sant'Elena Imp. L-avveniment ta' Insedjament ta' Prepostu ġdid fi ħdan din il-Kolleġġjata, bla ma jrid, ifakkarna fl-irwol importanti li għandu l-Prepostu fi ħdan ir-Rev.mu Kapitlu Elenjan u l-istorja u t-tradizzjoni rikka li għandha din l-istituzzjoni ekkleżjastika f'pajjiżna. Wara talba li kien ressaq Dun Filippu Borg, Kappillan tal-Parroċċa ta' Birkirkara, quddiem il-Papa Urbanu VIII (1568-1644) (lemin) sabiex f'din il-lokalità titwaqqaf Kolleġġjata bi Prepostu u tnax-il Kanonku u daqstant prebendi, jiġifieri, somma ta' flus fissa li titħallas lill-membri kapitulari kull erba' xhur, flimkien ma' Vigarju Perpetwu, dak li llum nafuh bħala l-Arċipriet, li kellu jieħu ħsieb il-kura pastorali tal-parruċċani, nhar il-5 ta' Diċembru 1630, l-istess Papa laqa' din it-talba permezz tad-dokument pontifiċju Sacri Apostolatus Ministerio. Dan id-dokument kien indirizzat direttament lill-Inkwiżitur Martinu Alfieri u l-Papa ordna lil dan tal-aħħar sabiex jassigura ruħu li d-dispożizzjonijiet li l-Papa niżżel f'din il-Bolla jkunu attwati. Il-Papa kien rabat lil Dun Filippu biex jagħmel donazzjoni ta' erba' mija u għoxrin skud f'ħajtu u għotja oħra ta' tliet mitt skud wara mewtu u dan sabiex ikun hemm sisien sodi għal din il-fondazzjoni. Dan kollu kien issiġġillat permezz ta' kuntratt ċivili li jinsab fl-Atti tan-Nutar Ferdinando Zarb datat 14 ta' Lulju 1632. Ovvjament, hu importanti li nisħqu li minn barra l-amministrazzjoni tal-beni mobbli u immobbli li skont l-istess Bolla, tħalliet f'idejn il-Prepostu u l-Kanonċi pro tempore, l-għan prinċipali wara t-twaqqif ta' din il-Kolleġġjata kien l-aspett liturġiku li permezz tiegħu kull ċelebrazzjoni li ssir fit-tempju ta' Alla tkun tal-għola ġieħ u glorifikazzjoni lil Alla l-Imbierek u l-qdusija tal-poplu. Għal dan il-għan, il-membri kapitulari huma obbligati li ta' kuljum jiċċelebraw Quddiesa Konventwali li titqaddes minn dak il-Kanonku li jkun imissu u li jattendu flimkien sabiex jitolbu l-Liturġija tas-Sigħat jew is-Salmi. ANJIŻZA Ki Hu xieraq li jingħad, kif saret riferenza iktar qabel, li l-kura tal-erwieħ ma kinitx taqa' direttament taħt l-uffiċċju tal-Prepostu imma kienet responsabbiltà tal-Vigarju Perpetwu li ma kellu x'jaqsam xejn mar-Rev.mu Kapitlu' u li fl-1692 ingħata t-titlu ta' Arċipriet. Kien nhar il-1$ ta' Marzu 1751, fuq talba tal-istess Kapitlu Elenjan, li l-Papa Benedittu XIV, (1675-1758) (lemin) għaqqad il-Prepositura mal-Arċipretura. B'hekk il-kura tal-erwieħ issa ġiet fdata f'idejn il-Prepostu pro teripore u l-amministrazzjoni tal-Knisja Kolleġġjata ġiet fdata f'idejn il-Prepostu u l-Kapitlu flimkien b'tali mod li kollox ikun jista' jimxi id f'id. Għall-korrezzjoni storika jingħad li Dun Filippu Borg, anki skont il-Bolla tal-Fundazzjoni kif promulgata mill-Papa Urbanu B VIII, kien ingħata d-dritt li jibqa' jaqdi l-komunità Ż parrokkjali Karkariża bħala Vigarju Perpetwu sa mewtu L-uffiċċju ta' Prepostu fi ħdan dan ir-Rev.mu Kapitlu Minkejja li kifinhu magħruf fostna, f'Kapitli Kolleġġjali oħra fil-gżejjer Maltin jeżisti wkoll dan il-Kanonikat, fil-każ tar-Rev.mu Kapitlu Elenjan, il-Prepożitura għandha rwol importantissimu. Dan għaliex huwa l-ewwel dinjità fi ħdan il-Kapitlu u skont kif stabbilit fil-Bolla tal-fundazzjoni għandu jinħatar direttament mis-Santa Sede, Fil-fatt, il-Papa Urbanu VIII jordna lill-Inkwiżitur sabiex hu jqiegħed 'biss prepożitura li tkun id-dinjità ewlenija u waħdanija, u kull darba u bi kwalunkwe mod li titbattal, għandha terġa' timtela' mis-Sede Appostolika li tieħu ħsieb tipprovdi għal Prepostu ieħor; dan ikun il-kap tal-Knisja Kolleġġjata u tal-Kapitlu tagħha u jippresjedi kemm fil-kor kifukoll fil-purċissjonijiet u f'okkażjonijiet kapitulari tal-istess Knisja Kolleġġjata'' ' Fil-fatt, fil-Bolla tal-Fundazzjoni, il-Papa Urbanu VIJI jordna li l-kariga ta' Vigarju Perpetwu 'għandha timtela' wara konkors skont l-għamla mfissra mill-Konċilju ta' Trentu, u għal li ġej tingħata lil wieħed saċerdot sekalari li jsir il-Vigarju Perpetwu tal-Knisja Parroċċa u Kolleġġjata Skont l-istess Bolla Pontifiċja, kien stabbilit li l-Vigarju Perpetwu kellu 'joqgħod hemm personalment (fil-Parroċċa) u jieħu ħsieb il-kura tal-erwieħ tal-imsemmija parruċċani u jamministralhom is-sagramenti tal-Knisja u l-uffiċċji l-oħra kollha, joqgħod ukoll għad-dmirijiet u l-obbligi tal-imsemmija Parroċċa, bħalma kien jagħmel l-imsemmi Filippu u ta' qablu; iżda perċ ma jista' bl-ebda mod ikollu jew jippretendi li jkollu vuċi, post jew sedja fost il-Kanonċi tal-Knisja Kolleġġjata, u anqas jaqsam magħhom fid-distribuzzjonijiet jew qligħ ieħor assenjat lill-Kapitlu jew Kanonċi imma għandu joqgħod kwiet u kuntent bil-qligħ mill-Knisja Parrokkjali hekk soppressa u mneħħija; qligħ li huwa għandu jaqilgħu u jżommu kollu għalih, għal dejjem u mingħajr preġudizzju ta' ħadd, bħala doti (salarju) xierqa u mħollija għalih biss' Rev. Kan. Vinċenz Buhagiar f'Tagħrif fuq il-Parroċċa Kolleġġjata Bażilika ta' Santa Liena Birkirkara, San Ġwakkin Press 1985, 78-79, A.MB., Bolla Papali li tagħmel unur lil Dun Filippu Borgia £'360 Sena Kolleġġjata, Pubblikazzjoni tas-Soċjetà Dun Filippu Borgia, 1990, 19, 3 Estratt mill-Bolla tal-Fundazzjoni tal-Kolleġġjata ta' Sant'Elena maqluba għall-Malti mir-Rev, Kan. Vinċenz Buhagiar f'Tagħrif fuq il-Parroċċa Kolleġġjata Bażilika ta' Santa Liena Birkirkara, San Ġwakkin Press 1985, 77. £ Li l-Prepostu jippresiedi f'funzjonjiet importanti li jieħu sehem fihom ir-Rev.mu Kapitlu Elenjan jirriżulta minn konkordat jew ftehim li kien intlaħaq fl-1 ta' Ġunju 1687 wara li ġie sottomimess lill-awtoritajiet ekkleżjastiċi f'Ruma u li kien seħħ bejn il-Prepostu Dr Giusto Torrenzi (1649-1698) u r-Rev.mu Kapitlu fuq naħa u Dun Franġisk Montalto (1679-1688) i kien imexxi l-Parroċċa bħala Kappillan jew Vigarju Perpetwu. Il-ftehim kien iffaċilitat mill-Isqof ta' Malta ta' dak iż-żmien, Mons. Joaquin Canaves (1640-1721), sabiex b'hekk iż-żewġ personalitajiet, jiġifieri, il-Prepostu u l-Vigarju Perpetwu seta' jkollhom gwida ċara ta' iema kienu l-funzjonijiet li kienu riservati għall-Prepostu biss. Dan il-ftehim jingħad li nkiteb u ġie reġistrat fl-Atti Nutarili ta' Giovanni Battista Dorbes fit-8 ta' Ġunju 1687. Siltiet mill-Konkordat li kien sar fl-1687 quddiem in-Nutar Giovanni Battista Dorbes bejn il-Prepostu Dr Giusto Torrenzi (1649-1698) flimkien mar-Rev.mu Kapitlu Elenjan 1 l-Vigarju Perpetwit 'pro tempore' Din Franġisk Montalto. Iżda x'kien jgħid dan il-ftehim Jingħad li l-Vigarju Perpetwu kellu minn dakinhar il quddiem ikun magħdud hu wkoll bħala Kanonku tal-Kolleġġjata u waqt il-funzjonijiet liturġiċi kellu jieħu l-post dritt wara l-Prepostu imma qabel il-membri kapitulari l-oħra. Ingħatalu d-dritt li jivvota fl-għażla ta' Kanonċi ġodda f'dak li sal-lum għadu jissejjaħ bħala l-ġuspatronat attiv iżda ma kellu l-ebda setgħa fuq l-amministrazzjoni tal-ġid tal-massa kapitulari. B'kuntrast mal-ħatra ta' Prepostu li trid titwettaq mill-awtoritajiet ekkleżjastiċi f'Ruma, il-Vigarju Perpetwu, li iktar tard beda jissejjaħ Arċipriet, kellu jintgħażel permezz ta' konkors fost is-saċerdoti lokali skont in-normi hekk kif stipulati mill-Konċilju ta' Trentu (1545-1563). Kolleġġjata Bażilika Sant'Elena Imperatriċi Awgusta Gie , Fost affarijiet oħra li hemm imniżżla f'dan il-ftehim, bħal kif kellu jitqassam id-dħul finanzjarju tal-Parroċċa u dak mill-mensa kapitulari, dan il-konkordat jitkellem dwar liema kellhom ikunu dawk il-funzjonijiet li jmexxi l-Prepostu u oħrajn li kienu iktar ta' natura parrokkjali u allura kellhom jiġu preseduti mill-Arċipriet. Inizjalment kien miftiehem li l-Prepostu kellu jippresiedi fil-funzjonijiet tal-Milied, l-Epifanija, Ħamis ix-Xirka, Ħadd il-Għid, Għid il-Ħamsin, il-Ġisem u d-Demm ta' Kristu, Santa Marija, Sant'Elena u l-Qaddisin kollha. Min-naħa l-oħra, l-Arċipriet kellu jiffunzjona bħala ċ-ċelebrant prinċipali fil-festa tal-Kandlora jew il-Preżentazzjoni ta' Ġest fit-tempju, l-Erbgħa tal-Irmied, Ħadd il-Palm, il-Ġimgħa l-Kbira, Sibt il-Għid, lejlet Għid il-Ħamsin, il-Ħadd fl-ottava tal-festa tal-Ġisem u d-Demm ta' Kristu jew Corpus Domini, it-tifkiriet tal-mejtin u l-festi l-oħra kollha li jsiru fil-Parroċċa. Tajjeb li f'dan il-kuntest jingħad li wara xi diżgwid li seħħ fis-snin ta' wara bejn il-Prepostu u l-Arċipriet minkejja li fl-1687 kien ġie fformulat u ffirmat dan il-ftehim, il-Prepożitura u l-Arċipretura ngħaqdu flimkien fl-istess persuna skont il-Bolla In Supremo Apostolatus Solio tal-Papa Benedittu XIV f'Marzu tal-1751. Minn dakinhar sal-lum, reġgħet infirdet darba biss fl-1981 mar-riżenja ta' Mons. Injazju Sciberras Psaila minn Arċipriet tal-Parroċċa Elenjana. Niftakru li Mons. Sciberras Psaila kien żamm l-uffiċċju ta' Prepostu sa ma miet f'Awwissu tal-1994, Sussegwentement, il-Kan. Anton Vella, li sa dakinhar kien l-Arċipriet tal-Parroċċa, inħatar Prepostu tal-imsemmi Rev.mu Kapitlu f'funzjoni solenni li kienet seħħet fil-Bażilika ta' Sant'Elena nhar l-1 ta' Jannar tal-1995 u li għaliha kienu attendew bosta Karkariżi. Ir-Rev.mu Prepostu Mons. Injazju Sciberras Psaila flimkien mar-Rev. Anton Vella, Arċipriet tal-Parroċċa ta' Sant'Elena Imp. 4 Emannel B. Vella, Storja ta' Birkirkara bil-Kolleġġjata tagħha, Empire Press 1934,162. Proġramm Festa 2018 — Birkirkara Ilum il-ġurnata, ir-Rev.mu Prepostu Arċipriet imexxi l-funzjonijiet liturġiċi kollha li jsiru fil-Kolleġġjata Elenjana iżda b'reminixxenza ta' dak il-ftehim li kien sar fl-1687, illum hemm sitt festi li jissejħu Prepożitali. Dawn huma l-Epifanija, l-Għid il-Kbir, il-festa tas-Sejba tas-Salib Imqaddes Ji ħadet il-post il-festa tal-Madonna tad-Duttrina fl-1997, il-festa tal-Ġisem u d-Demm ta' Kristu, Sant'Elena u l-Milied. Dawn jiġu ċċelebrati billi normalment lejlet dawn il-festi r-Rev;mu Kapitlu Elenjan jinġabar flimkien sabiex jintalab l-Ewwel Għasar ta' dik is-solennità bir-Rev.mu Prepostu Arċipriet jmexxi dan it-talb minn fuq is-Sedja Prepożitali mbagħad 'l għada filgħodu tiġi ċċelebrata l-Quddiesa Solenni Prepożitali għajr għall-festa ta' Santu Kruċ fejn il-Quddiesa Solenni Prepożitali tkun iċċelebrata filgħaxija. Iċ-ċerimonjal fil-funzjonijiet prepożitali — Is-Sedja Prepożitali Kif għamilna riferenza iktar qabel, fil-Kor tal-Kolleġġjata, jiġifieri, f'dik il-parti tal-Knisja fejn is-saċerdoti jinġabru sabiex jitolbu flimkien, hemm Sedja li qegħda fuq pjattaforma ta' tliet tarġiet. Din it-tip ta' Sedja ma teżisti mkien ieħor fil-knejjes tal-gżejjer Maltin u għandha storja interessanti ħafna. Hi tikkonsisti f'siġġu li għandu dirgħajh miksija bil-ġild u b'ġinokkjatur quddiemu b'biċċa faldrappa ħadra b'bordura b'gallun isfar u mħadda ħadra li fiha bordura bl-istess gallun isfar. F Il-Kor tal-Kolleġġjata u Bażilika ta' Sant'Elena Imp. L-użu ta' din is-Sedja qajjem kwistjonijiet kbar bejn il-Kapitlu tal-Katidral u dak ta' Sant'Elena f'Birkirkara hekk li għal xi żmien kellha titneħħa b'ordni tal-Isqof Djoċesan iżda wara diversi kawżi quddiem it-tribunali tal-Knisja f'Ruma, l-użu tagħha ġie kkonfermat mill-Papa Benedittu XIII nhar il-5 ta' Ġunju 1727 fejn fi Breve maħruġ minnu, hu ordna li: 'l-imsemmija Sedja Prepositorjali bit-tiżjin tagħha tas-soltu tiġi mqiegħda fil-post fejn kienet, u l-Preposti futuri jagħmlu użu minn din is-Sedja kif kien jagħmel l-imsemmi fundatur u l-Preposti l-oħra ta' warajh'$ Dan kollu kien seħħ fi żmien il-Prepostu Ġużeppi Gaspare Vassallo li serva bħala Prepostu ta' din il-Kolleġġjata mill-1718 sa kemm miet fl-1745. Andrċ Azzopardi (Ed.), Soċjetà Dun Filippu Borgia. F'Mixja mal-Poplu ta' Birkirkara sa mill-1936, Print Right Ltd., Qormi 2016, 225. Vinċenz Parnis, Is-Sedja Prepositurali, Pubblikazzjoni tas-Soċjetà Dun Filippu Borgia mhux datata, 7. Għal iktar informazzjoni dwar din is-Sedja wieħed jista' jaqra l-kitba ta' Emanuel B. Vella fi Storja ta' Birkirkara bil-Kolleġġjata tagħha f'paġni 186 sa 197. A, Kolleġġjata Bażilika Sant'Elena Imperatriċi Awgusta iz ez FEE 2ZZ0 prezz Normalment, din is-Sedja tintuża mir-Rev.mu Prepostu Arċipriet meta hu flimkien mar-Rev.mu Kapitlu Elenjan ikun qed jirreċita t-talb tas-Salmi kull lejlet u nhar jum li fih tinżamm tifkira liturġika fost dawk li semmejna iktar qabel. Ir-Rev.mu Prepostu Arċipriet Mons, Paul Carmel Vella dakinhar tal-Insedjament tiegħu bħala Prepostu tal-Kolleġġjata Elenjana jiehu postu fuq is-Sedja Prepositali. antur Ġużeppi Micallef qieghed jintona t-'Te Deum' lir-Rev.mu Prepostu fl-istess ċerimonja. Ovvjament, din is-Sedja għandha sehem importanti ħafna fiċ-ċerimonja ta' Insedjament ta' Prepostu ġdid għall-Kolleġġjata Karkariża fejn wara l-qari u l-iffirmar tad-Digriet tal-ħatra bħala Prepostu ġdid, l-investitura u wara li dan jieħu postu fl-Awla Kapitulari, imbagħad ikun imiss li flimkien mar-Rev.mu Kapitlu jinżel fil-Kor tal-Bażilika u b'konswetudni antika ħafna jkun ir-Rev. Dekan li jwasslu sa fuq is-Sedja tiegħu fil-Kor. Hemmhekk il-Prepostu l-ġdid jilbes l-istola u l-pivjal bojod, ir-Rev. Kantur jintona l-bidu tal-Innu ta' Radd il-Ħajr lil Alla lir-Rev.mu Prepostu u jitkanta t-Te Deum Laudamus. Fl-aħħar ta' din iċ-ċerimonja, minn fuq l-istess Sedja Prepositali u fl-isfond tal-antifona f'ġieħ Sant'Elena Imperatriċi Awgusta magħrufa fostna bħala l-Manum Suam, il-membri kapitulari kollha, kemm dawk Effettivi kif ukoll dawk li huma Onorarji, jersqu wieħed wieħed lejn ir-Rev.mu Prepostu u jagħtuh it-tgħanniqa tal-paċi, simbolu tal-għaqda li għandha dejjem tinżamm bejn il-membri kapitulari li jiffurmaw korp wieħed. Wara li tajna ħarsa ħafifa lejn l-użu tas-Sedja Prepositali li hemm fil-kor mir-Rev.mu Prepostu Arċipriet, ikun xieraq ukoll li nagħtu daqqa t'għajn lejn xi jseħħ f'dik li tissejjaħ Quddiesa Prepożitali u li din tiġi ċċelebrata f'festi partikulari skont kif intqal iktar qabel. Il-Quddiesa Solenni Prepożitali Il-Quddiesa Solenni Prepożitali, isimha magħha, jiġifieri, f'dik l-okkażjoni partikulari jkun ir-Rev.mu Prepostu Arċipriet li jiċċelebra s-sagrifiċċju ewkaristiku bħala l-prim ċelebrant. Interessanti ferm il-fatt li f'Quddiesa bħal din, hu jkun akkumpanjat mir-Rev. Dekan, li wara l-kariga jew uffiċċju ta' Prepostu huwa t-tieni dinjità fi ħdan ir-Rev.mu Kapitlu u jkun l-aktar Kanonku anzjan mhux fiż-żmien imma f'kemm ikun ilu Kanonku ta' dan il-Kapitlu. Fost ħwejjeġ oħra, ir-Rev. Dekan jassisti lir-Rev.mu Prepostu Arċipriet bħala Presbvter Assistens f'ċelebrazzjonijiet liturġiċi importanti u jinċensa hu, kull meta jkun il-każ, lir-Revmu Prepostu Arċipriet għal tliet darbiet waqt din il-Quddiesa. Tajjeb li jingħad li din Riproduzzjoni ta' skizz magħmul mis-Sur Philip Borg li juri l-Quddiesa Solenni Prepożitali kif deskritt iktar il-fuq. ġjata Bażilika Sant Flimkien mar-Rev. Dekan, insibu lill-aħħar żewġ Kanonċi Effettivi li jkunu ġew innominati u maħtura membri kapitulari tal-imsemmi Rev.mu Kapitlu li jakkumpanjaw lir-Rev.mu Prepostu Arċipriet waqt il-Quddiesa Solenni Prepożitali. Qabel ir-riforma liturġika li seħħet frott tal-Konċilju Vatikan it-Tieni (1962-1965), dawn iż-żewġ Kanonċi kienu jilbsu t-tuniċella jew id-dalmatika li jilbes id-Djaknu. Illum, dawn jilbsu l-pjaneta bħas-saċerdoti l-oħra. Dawn l-aħħar snin daħlet id-drawwa li f'nhar il-jum tal-festa titulari ta' Sant'Elena Imp. Awg, fil-Quddiesa Solenni Prepożitali li l-introjtu tagħha hija l-istess proċessjoni solenni bl-istatwa artistika u maestuża tal-qaddisa, jieħdu sehem il-membri kollha tar-Rev.mu Kapitlu u Saċerdoti oħra Karkariżi. Waqt din il-Quddiesa Solenni Prepożitali, fil-mumenti tal-Glorja u l-istqarrija tal-fidi jew kif inhu komunement magħruf bħala l-Kredu, ir-Rev. Kantur liebes il-pivjal u bil-virga fuq spallejh, liema uffiċċju twaqqaf fi ħdan ir-Rev.mu Kapitlu permezz tat-tieni fundazzjoni magħmula mir-Rev. Perin Borg quddiem in-Nutar Pietru Pawl Gonzi nhar it-28 ta' Settembru 1771, joħroġ fuq il-presbiterju u jintona l-ewwel versi tal-Glorja jew il-Kredu lir-Rev.mu Prepostu Arċipriet. Hu xieraq li jingħad li inizjalment u skont ix-xewqa tar-Rev. Perin Borg, dan il-Kanonku kellu d-dmir li jgħallem il-kant liturġiku lill-poplu. Li r-Rev. Kantur jintona l-Glorja u l-Kredu lir-Rev.mu Prepostu Arċipriet fil-Quddiesa Solenni Prepożitali tirriżulta minn dak illi ried il-Kan. Perin Borg fil-kuntratt ċivili tiegħu msemmi iktar qabel. It-Translazzjoni Solenni tar-Relikwija lejlet il-festa titulari Ma naħsibx li nkun qed ngħid xi ħaġa li hi barra minn lokha meta nistqarr li din hi waħda mill-iktar funzjonijiet dinjitużi li jsiru mhux biss fil-Kolleġġjata Elenjana imma fil-gżejjer Maltin. Konxju li hawn ħafna dilettanti u ammiraturi tal-festi tagħna li dakinhar filgħaxija jattendu bi ħġarhom għal din il-funzjoni solenni. L-ewwel nett, il-kelma translazzjoni tfisser tittrasporta l-fdalijiet tal-qaddisin minn post għall-ieħor. Din iċ-ċerimonja liturġika tmur lura għaż-żmien tal-Imperatur Kostantinu l-Kbir, iben Elena, meta wara li ngħatat il-libertà sabiex tkun tista' tiġi prattikata r-reliġjon Nisranija u l-Insara bdew joħorġu mill-katakombi, l-għadam tal-qaddisin beda jittieħed mill-oqbra fejn ġew midfuna għall-Bażiliċi u knejjes ferm ikbar fejn l-Insara setgħu jagħtu l-qima tagħhom. Bħalma hi l-konswetudni tal-Isqof Djoċesan u bi privileġġ uniku mogħti lir-Rev.mu Prepostu Arċipriet tal-Kolleġġjata Elenjana, fid-dħul tiegħu fil-Bażilika, hu jbierek lilu nnifsu bl-ilma mbierek filwaqt li jbierek ukoll lill-kongregazzjoni miġbura f'dan it-tempju. L-eks Rev.mu Prepostu Arċipriet, il-Kan. Vinċenz Cachia, ibierek lilu nnifsu mbagħad lill-miġegħma fid-dhul tiegħu fil-Proto-Kolleġġjata u Bażilika ta' Sant'Elena Imp. Awg. qabel it-Translazzjoni Solenni u l-Ewwel Għasar Solenni Prepożitali lejlet il-festa titulari tal-patruna ta' Birkirkara. Waqt li l-kor flimkien mal-orkestra jkanta l-versett liturġiku Tu es sacerdos, jew, Inti qassis għal dejjem skont l-ordni ta' Melkisedek, normalment, flimkien mar-Rev. Dekan jew l-iktar membru kapitulari li jkun ilu fl-uffiċċju ta' Kanonku fi ħdan ir-Revmu Kapitlu u r-Rev. Kantur, ir-Rev.mu Prepostu Arċipriet imur fil-kappella tas-Santissimu Sagrament sabiex hemmhekk jagħmel mumenti qosra ta' talb quddiem Ġesti Ewkaristija. Wara jidħol fis-Sagristija sabiex jilbes l-abiti sagri u jingħata bidu għat-Translazzjoni Solenni tar-Relikwija ta' Sant'Elena Imperatriċi Awgusta fejn ir-Rev. Dekan ikun quddiem ir-Rev.mu Prepostu Arċipriet liebes il-pivjal. Wara ssir ir-reċita tal-Ewwel Għasar Solenni Prepożitali. Kburin bil-wirt ekkleżjastiku u storiku tagħna Is-Soċjetà Dun Filippu Borgia, sa mit-twaqqif tagħha fl-1936, minn dejjem ħadmet favur il-ħarsien tal-patrimonju storiku kbir li tħaddan ġo fiha l-Kolleġġjata Elenjana. Nafu li dan wettqitu b'kull mezz li kien possibli u saħansitra marret fil-Qrati Ċivili Maltin biex tiddefendi dak kollu li kien proprjetà u benefiċċju għall-poplu Karkariż li hu l-uniku benefiċċjarju u bi dritt tal-wirt li ħallew Dun Filippu Borg u Dun Perin Borg. Hu xieraq li niftakru fi kliem il-Viżitatur Appostoliku Mons. Pietro La Fontaine (1860-1935), li iktar tard kien innominat mill-QT. il-Papa Benedittu XV (1854-1922) bħala l-Patrjarka ta' Venezja, meta dan kien mibgħut f'pajjiżna mis-Santa Sede sabiex jeżamina u jirrapporta lura dwar l-istat u l-kundizzjoni li kienu fiha l-Kolleġġjati Maltin matul din iż-żjara li seħħet fl-1910. Jingħad li meta Mons. La Fontaine żar il-Kolleġġjata ta' Birkirkara u eżamina bir-reqqa kollha l-Bolla tal-fundazzjoni, hu dar fuq ir-Revmu Prepostu Arċipriet Alfons Borg u gallu: 'Tenetela, conservatela perche con guesto documento il Capitolo possiede un tesoro molto raro…. Nittamaw li b'mod speċjali l-poplu Karkariż japprezza iktar l-istorja u l-konswetudnijiet ekkleżjastiċi li ħallewlna ta' qabilna u nkomplu naħdmu Ikoll flimkien biex nippreservawhom għal ta' warajna. Żgur li s-Soċjetà Dun Filippu Borgia ser tkompli tkun fuq quddiem nett f'din ) il-ħidma kif għamlet tul is-snin. Andrċ Azzopardi (Ed.), Soċjetà Dun Filippu Borgia. F'Mixja mal-Poplu ta' Birkirkara sa mill-1936, Print Right Ltd., Qormi 2016, 85.